Diskussion:Åndsvidenskab (ikke-naturvidenskab)

message: Denne side bør slettes. Der findes ikke to forskellige betydninger af ordet åndsvidenskab, det er noget en bruger har opfundet. De to artikler bør enten slås sammen til en artikel eller slettes begge to

message: Jo, der findes to forskellige betydninger af ordet åndsvidenskab, og derfor bør der være to forskellige artikler. Det er nemlig vigtigt ikke at blande de to betydninger sammen.
I den første artikel har "åndsvidenskab" betydningen ”ikke-naturvidenskab”. Her er ”åndsvidenskab” et begreb fra universitetsverdenen og bruges altså i en akademisk sammenhæng. De er begrebet om de videnskaber på universiteterne, som ikke er naturvidenskab (typisk humanistiske videnskaber). Wilhelm Dilthey har som den vigtigste person præget dette begreb. 
I den anden artikel har "åndsvidenskab" betydningen ”alternativ videnskab”. Her er ”åndsvidenskab” et begreb fra den ”alternative” verden/New age. Det er først og fremmest præget af alternative filosoffer som Rudolf Steiner og Matinus Thomsen. Her er der i modsætning til universitetsvidenskaben tale om, at de personer, der driver ”åndsvidenskab” hævder at have en særlig intuitiv evne/intuition, som gør dem i stand til at ”se” åndelige forhold direkte. De er altså – ifølge dem selv - i stand til at ”se” åndelige love” (som karmaloven og loven om reinkarnation) og åndelige væsener (f.eks. ”åndelige vejledere”).
Denne ”intuitionsmetode” bliver imidlertid ikke anerkendt i universitetsvidenskaberne. Der er derfor, Steve Taylor skal placeres i artiklen ”ikke-naturvidenskab”. Hans position befinder sig ganske vist i yderkanten af af universitetsvidenskaben; men han opererer ikke med begrebet om en speciel intuition som en direkte vej til at opnå erkendelse. Hans ”åndsvidenskab (”spiritual science”) er snarere begrebet om en videnskab, der skal supplere den metodiske naturalisme med en antagelse af, at der eksisterer nogle åndelige faktorer, som er vigtige årsager bag visse fænomener. Men han forklarer ikke præcist, hvordan disse faktorer påvirker disse fænomener.
Alexandramander (diskussion) 15. jan. 2022, 21:28 (CET)
replies: text: Det er simpelthen noget, du selv har fundet på. Der er intet belæg for dette.

text: Rudolf Steiner byggede videre på Wilhelm Dilthey, og hele hans projekt kan kun forstås ud fra den tyske tradition for Geisteswissenschaft  PiaPsyk (diskussion) 18. jan. 2022, 02:13 (CET)
thread_title:  To betydninger af "åndsvidenskab". 

message: Kære PiaPsyk
Det er ikke korrekt, at det er en skelnen, som jeg har fundet på. Den findes blandt andet i Politikens filosofileksikon fra 2010, skrevet af folk på et højt fagligt niveau. På s. 750 bliver der udtrykkeligt skelnet mellem to betydninger af "åndsvidenskab". Den første er "en samlebetegnelse for de ikke-matematiske og ikke-naturfaglige videnskaber - i første række humanvidenskaberne", og den anden er "i en ikke-akademisk kontekst ... betegnelse for den lære, der findes hos den danske religionsstifter Martinus Thomsen."
Jeg vil selvfølgelig ikke skrive sådan noget uden at have belæg for det. Rudolf Steiners begreb om "åndsvidenskab" er en del af hans filosofi, men det er ikke et begreb, som den akademiske humanistiske videnskab har taget til sig eller er blevet påvirket af. Men den alternative verden er i høj grad blevet påvirket af det. At Steiner var påvirket af Dilthey er ikke det samme som at han ikke radikalt ændrede hans begreb om åndsvidenskab. Som filosof var Steiner betydelig. Men han har ikke udøvet nogen betydelig indflydelse på udviklingen af den humanistiske videnskab på universiteterne. Det har Dilthey derimod i høj grad.
Med venlig hilsen Alexandramander (diskussion) 21. jan. 2022, 08:32 (CET)
thread_title:  Svar til PiaPsyk 

thread_title:  Sammenskrivningsforslag